PMIndiaData/PMIndiaSum huggingface dataset:
ஒரு பதவிநிலைக்கு ஒரு ஓய்வூதியம் திட்டம் அமலாக்கம்

பிரதமர் திரு. நரேந்திர மோடி அவர்கள் தலைமையில் கூடிய அமைச்சரவை பாதுகாப்புத் துறையைச் சேர்ந்த வீரர்களுக்கான ஒரு பதவிநிலைக்கு ஒரு ஓய்வு திட்டத்தை அமலாக்கம் செய்வதற்கான தனது ஒப்புதலை வழங்கியது. ஒப்புதல் அளிக்கப்பட்ட இந்தத் திட்டத்தின் விவரங்கள் பின்வருமாறு: 1. இந்த வசதி 2014 ஜூலை முதல் தேதியிலிருந்து நடைமுறைப்படுத்தப்படும். 2. ஒரே பதவிநிலையில் 1.7.2014க்கு முன்பு ஓய்வு பெற்று பென்ஷன் பெற்று வரும் ஓய்வூதியர்களுக்கான ஓய்வூதியம் சீரமைக்கப்படும் 2013ஆம் ஆண்டில் ஓய்வு பெற்ற ஒரே பதவிநிலை மற்றும் ஒரே மாதிரியான சேவைக்காலம் ஆகியவற்றின் அடிப்படையில் உள்ள குறைந்தபட்ச மற்றும் அதிகபட்ச ஓய்வூதியம் பெற்று வருவோரின் ஓய்வூதியம் சராசரி இதற்கு அடிப்படையாகக் கொள்ளப்படும். இந்த சராசரிக்கும் அதிகமான பென்ஷன் தொகை பெறுவோருக்கு அதே அளவிலான பென்ஷன் பெறுவதற்கான பாதுகாப்பு அளிக்கப்படும். 3. இந்த வசதியானது குடும்ப ஓய்வூதியம் பெறுவோர் மற்றும் போரில் உயிர்நீத்த வீரர்களின் விதவைகள் மற்றும் போரில் ஊனமுற்ற வீரர்களுக்கு வழங்கப்படும் ஓய்வூதியம் ஆகியவற்றுக்கும் நீட்டிக்கப்படும். 4. 1954ஆம் ஆண்டின் ராணுவ விதிகளின் 13(3), 1(i), 13(3), 1(iv) அல்லது விதி 16(ஆ) ஆகிய விதிகளின் கீழோ அல்லது இதற்கிணையான கடற்படை அல்லது விமானப் படை பிரிவுகளுக்கான விதிகளின் கீழோ சொந்த விருப்பத்தின் பேரில் இனி பாதுகாப்புப் பணியிலிருந்து விடுவிக்கப்படுவோருக்கு இந்த ஒரு பதவிநிலைக்கு ஒரு ஓய்வூதியம் என்ற நடைமுறை பொருந்தாது. இனி வரும் காலத்தில் மட்டுமே இது நடைமுறைக்கு வரும். 5. இதற்கான நிலுவைத் தொகையானது நான்கு ஆறுமாதத் தவணைகளில் வழங்கப்படும். எனினும் குடும்ப ஓய்வூதியதாரர்கள், சிறப்பான/தாராளமான வகையில் குடும்ப ஓய்வூதியம் வழங்கப்பெற்றவர்கள், தீரச் செயல்களுக்கான பதக்கம் பெற்றவர்கள் ஆகியோருக்கான நிலுவைத் தொகை ஒரே தவணையில் வழங்கப்படும். 6. எதிர்காலத்தில் இந்த ஓய்வூதியமானது ஐந்து ஆண்டுகளுக்கு ஒரு முறை திருத்தி அமைக்கப்படும். 7. 14.12.2015 அன்று அமைக்கப்பட்ட பாட்னா உயர்நீதிமன்றத்தின் முன்னாள் தலைமை நீதிபதி நீதியரசர் எல். நரசிம்ம ரெட்டி அவர்கள் தலைமையிலான நீதிக்கான குழு மத்திய அரசு முன்வைத்திருந்த கேள்விகளின் மீதான ஆய்வை நடத்தி தனது அறிக்கையை ஆறு மாதங்களில் வழங்கவிருக்கிறது. ஒரு படிநிலைக்கு ஒரு பென்ஷன் என்ற இந்தத் திட்டத்தை அமலாக்குவதன் விளைவாக பாதுகாப்புப் படைப் பிரிவுகளைச் சேர்ந்த ஓய்வூதியதாரர்கள்/குடும்ப ஓய்வூதியதாரர்கள் ஆகியோருக்கான பென்ஷன் தொகை அதிகரிக்கும். 7.11.2015 தேதிய ஒரு பதவிநிலைக்கு ஒரு ஓய்வூதியம் என்ற திட்டத்தின் மீதான உத்தரவை அமலாக்குவதில் எழுகின்ற குறைபாடுகளை களைவதில் நீதியரசர் எல். நரசிம்ம ரெட்டி அவர்கள் தலைமையில் அமைக்கப்பட்டுள்ள நீதிக்கான குழு உதவி புரியும். முதிர்வு காலத்திற்கு முன்னதாகவே ஓய்வு பெற்றவர்கள் உள்ளிட்டு இந்த ஒரு பதவிநிலைக்கு ஒரு பென்ஷன் என்ற திட்டத்தை அமலாக்குவதன் விளைவாக உருவாகும் நிதிச் செலவு என்பது நிலுவைத் தொகையை பொறுத்தவரையில் ரூ. 10925.11 கோடியாகவும், ஒவ்வொரு ஆண்டுக்குமான கூடுதல் நிதிச் செலவு என்பது ரூ. 7488.7 கோடியாகவும் இருக்கும். மார்ச் 31, 2016 வரை இத்திட்டத்தின் கீழ் 15.91 லட்சம் ஓய்வூதியதாரர்களுக்கு முதல் தவணை நிலுவைத்தொகை ரூ. 2,861 கோட் அளவிற்கு வழங்கப்பட்டுள்ளது. சேவை புரிந்த காலம் குறித்த மதிப்பீடு போன்ற தகவல் இடைவெளிகளை நிரப்பிய பிறகு 1.15 லட்சம் ஓய்வூதியதாரர்கள் குறித்த பணிகள் முன்னுரிமை அடிப்படையில் எடுத்துக்கொள்ளும் வகையில் தகவல் சேகரிக்கப்பட்டு வருகிறது.
விஸ்வகர்மா ஜெயந்தி அன்று ஐடிஐ திறன் மேம்பாட்டு பட்டமளிப்பு விழாவில் பிரதமர் நிகழ்த்திய உரையின் தமிழாக்கம்

வணக்கம்! நாட்டில் உள்ள ஐடிஐ-களின் லட்சக்கணக்கான மாணவர்களுடன் கலந்துரையாடும் வாய்ப்பை பெற்றிருப்பதற்காக நான் பெருமை அடைகிறேன். திறன் மேம்பாடு தொடர்பான பல்வேறு கல்வி நிறுவனங்களைச் சேர்ந்த மாணவர்களே, ஆசிரியர்களே, கல்வி உலகத்தின் பிரமுகர்களே, பெரியோர்களே, தாய்மார்களே! 21-ஆம் நூற்றாண்டில் புதிய வரலாறு படைப்பதை நோக்கி நமது நாடு சென்றுகொண்டிருக்கிறது. முதன்முறையாக திறன் மேம்பாட்டு பட்டமளிப்பு விழாவில் 9 லட்சத்திற்கும் அதிகமான ஐடிஐ மாணவர்கள் திரட்டப்பட்டுள்ளனர். மெய்நிகர் ஊடகம் வழியாக 40 லட்சத்திற்கும் அதிகமான மாணவர்களும் இணைக்கப்பட்டுள்ளனர். திறன் மேம்பாட்டுப் பட்டமளிப்பு விழாவில் உங்கள் அனைவருக்கும் நான் வாழ்த்து தெரிவித்துக் கொள்கிறேன். இன்று மிகவும் புனிதமான ஒரு நாளும் கூட. இந்நாள் பகவான் விஸ்வகர்மாவின் பிறந்த நாளாகும். உங்களுக்கும் நாட்டு மக்கள் அனைவருக்கும் பகவான் விஸ்வகர்மா ஜெயந்தியையொட்டி வாழ்த்துக்களை தெரிவித்துக் கொள்கிறேன். நண்பர்களே, நான்காவது தொழிற்புரட்சி சகாப்தத்தில் அதாவது தொழிற்புரட்சி 4.0-ல் இந்தியாவின் வெற்றிக்கு தொழிற்பயிற்சிக் கல்வி நிறுவனங்கள் பெரிய பங்களிப்பை செய்யவிருக்கின்றன. பணிகளின் தன்மையும் கூட காலத்திற்கேற்ப மாறி வருகின்றன. எனவே அரசு பல்வேறு சிறப்பு கவனங்களை மேற்கொண்டுள்ளது. இதனால் ஐடிஐ-களில் படிக்கும் மாணவர்கள் புதிய பாடத்திட்டங்களைப் பெறுவதற்கு வகைசெய்யப்பட்டுள்ளது. நீங்கள் ஒரு விஷயத்தை நினைவு கொள்ள வேண்டும். உலகில் பல பெரிய நாடுகளின் கனவுகளை நிறைவேற்றவும் வேகத்தைப் பராமரிக்கவும் திறமை வாய்ந்த பணியாளர்கள் இன்று தேவைப்படுகிறார்கள். உள்நாட்டிலும் வெளிநாடுகளிலும் உங்களுக்கு ஏராளமான வாய்ப்புகள் காத்திருக்கின்றன. நண்பர்களே, உங்களிடம் இன்னொரு வேண்டுகோளையும் முன்வைக்க நான் விரும்புகிறேன். இன்று நீங்கள் கற்றுக் கொண்டிருப்பது நிச்சயமாக உங்களின் எதிர்காலத்திற்கு அடிப்படையாகும். ஆனால், உங்களின் திறமைகளை எதிர்காலத்திற்கு ஏற்ப மேம்படுத்திக் கொள்ள வேண்டும். எனவே திறன்கள் என்று வரும்போது உங்களின் மந்திரம் 'திறன் பெறுவது', 'மறுதிறன் பெறுவது', 'திறனை மேம்படுத்திக் கொள்வது' என்பதாக இருக்க வேண்டும். உங்களின் துறை எதுவாக இருந்தாலும் அதில் புதிதாக என்ன நடக்கிறது என்பதை நீங்கள் எப்போதும் கவனித்துக் கொண்டிருக்க வேண்டும். நண்பர்களே, மேலும் ஒரு விஷயத்தை உங்களுடன் நான் பகிர்ந்து கொள்ள விரும்புகிறேன். உங்களை நீங்களே குறைத்து மதிப்பிட்டுக் கொள்ளாதீர்கள். உங்களின் திறன், மனவுறுதி, அர்ப்பணிப்பு ஆகியவை பிரகாசமான எதிர்கால இந்தியாவிற்கு மிகப்பெரிய சொத்துக்களாகும். திறமைகளையும், கனவுகளையும் கொண்ட உங்களைப்போன்ற இளைஞர்களுடன் கலந்துரையாடும் வாய்ப்பை நான் பெற்றதற்காகப் பெருமை கொள்கிறேன். இன்றைய உணர்வோடு பகவான் விஸ்வகர்மாவின் ஆசிகளுடன் உங்களுடைய திறமை தொடர்ந்து மேம்பாடு அடையட்டும், விரிவடையட்டும். உங்கள் அனைவருக்கும் நல்வாழ்த்துக்கள். மிக்க நன்றி!
ரயில்வே பாதுகாப்பில் இந்தியா-ஜப்பான் இடையே ஒத்துழைப்பு ஒப்பந்தம் மேற்கொள்ள மத்திய அமைச்சரவை ஒப்புதல்

பிரதமர் திரு.நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில், ரயி்ல்வே பாதுகாப்பு தொடர்பாக இந்தியா-ஜப்பான் இடையே ஒத்துழைப்பு ஒப்பந்தம் மேற்கொள்ளப்பட்டதற்கு, செயல்பாட்டுக்கு பிந்தைய ஒப்புதல் அளிக்கப்பட்டது. இந்த ஒத்துழைப்பு கடந்த, கடந்த பிப்ரவரி 2017-ல் கையெழுத்திடப்பட்டது. இந்த ஒத்துழைப்பு ஒப்பந்தத்தில் கையெழுத்திட்டதன் மூலம், கீழ்க்காணும் பகுதிகளில் இருதரப்புக்கும் ஒத்துழைப்பு ஏற்படும்: பாதுகாப்பை கண்காணித்தல் (உதாரணமாக, ரயில் இணைப்பு, ரயில் ஆய்வு, ரயில் பாதை மின்சுற்று போன்றவை.) ரயில்வே பாதுகாப்பை கண்காணிப்பது தொடர்பாக அதிநவீன தொழில்நுட்பங்கள் (தானியங்கி ஆய்வு தொழில்நுட்பம் போன்றவை.) ரயில் பெட்டிகள் பாதுகாப்பு (Rolling stock safety) (உ.ம். பராமரிப்பு போன்றவை) ரயில்வே பாதுகாப்பு தொடர்பாக இருதரப்பும் இணைந்து தீர்மானிக்கும் மற்ற விவகாரங்கள். இது விபத்துக்கான காரணங்கள் குறித்த ஆய்வு அடிப்படையில், மிகப்பெரும் ரயில் விபத்து தடுப்புக்கான ஒத்துழைப்பு ஒப்பந்தத்தில் குறிப்பிட்ட வரையறைக்குள் இருக்க வேண்டும். இந்த ஒத்துழைப்பு ஒப்பந்தம், ரயில்வே துறையில் அதிநவீன வளர்ச்சியையும், புலமையையும் பகிர்ந்துகொள்ளவும், தெரிந்துகொள்ளவும் இந்திய ரயில்வே-க்கு அடித்தளமாக அமையும். இந்த ஒத்துழைப்பு ஒப்பந்தத்தின் கீழ் மேற்கொள்ளப்படும் ஒத்துழைப்பில், கீழ்க்காணும் அம்சங்கள் இடம்பெறும்: அ. வல்லுநர்களை அனுப்புவது ஆ. முதன்மை பணியாளர்களுக்கு ஜப்பானில் பயிற்சி இ. தகவல்களையும், சிறந்த நடைமுறைகளையும் பகிர்ந்துகொள்தல் ஈ. மற்ற நிறுவனங்கள், அமைப்புகள் மற்றும் அமைச்சகங்களின் பங்களிப்புக்கு வழிவகை செய்தல். அதாவது, இந்திய ரயில்வே அமைச்சகத்தின் ஆய்வு வடிவமைப்பு மற்றும் தர அமைப்புக்கு (RDSO), ஜப்பானின் தேசிய போக்குவரத்து பாதுகாப்பு மற்றும் சுற்றுச்சூழல் ஆய்வகம் பங்களிப்பை செய்வது உள்ளிட்டவை அடங்கும். இது, குறிப்பிட்ட நாடுகளின் சட்டங்கள் மற்றும் விதிமுறைகளுக்கு உட்பட்டு, எதையெல்லாம் செய்ய முடியுமோ, அதற்கேற்ப செயல்படலாம்.
கேரளா மாநிலத்தில் ஏற்பட்டுள்ள வெள்ள நிலைமை குறித்து அம்மாநில முதல் அமைச்சரிடம் பிரதமர் விசாரித்தார்; தேவையான அனைத்து உதவிகளும் அளிக்கப்படும் என்று உறுதி அளித்தார்.

பிரதமர் திரு. நரேந்திர மோடி கேரளா மாநில முதல் அமைச்சர் திரு. பினராயி விஜயனிடம் அம் மாநிலத்தில் ஏற்பட்டுள்ள வெள்ள நிலைமை குறித்து விசாரித்தார் “மாநிலத்தில் ஏற்பட்டுள்ள வெள்ள நிலைமை குறித்து கேரள மாநில முதல் அமைச்சர் திரு. பினராயி விஜயனிடம் பெசித்திரிந்து கொண்டேன். பாதிக்கப்பட்டவர்களுக்கு இயன்றவரை தேவையான அனைத்து உதவிகளும் அளிக்கப்படும் என்று உறுதி அளித்துள்ளேன். இந்த பேரிடரில் இருந்து மீண்டுவர கேரள மக்களுடன் தோள்கொடுத்து நிற்போம், என்று பிரதமர் கூறினார்.
இந்திய நிலக்கரி நிறுவனத்தின் கீழ் உள்ள இழப்பு ஏற்பட்ட துணை நிறுவனங்களுக்கு 2007ஆம் ஆண்டு ஊதியத்தை திருத்தி அமைக்கும் திட்டத்தின்படி ஊதியத்தை அளிக்கவும் அங்குள்ள இந்திய நிலக்கரி நிறுவனத்தின் அனைத்து துணை நிறுவனங்களில் உள்ள தொழிற்சங்கங்களை சாராத மேற்பார்வையாளர்கள் மற்றும் நிர்வாகிகள் ஆகியோருக்கு செயல்திறன் இணைந்த ஊதியத்தை அளிக்கவும் ஒப்புதல்

இந்திய நிலக்கரி நிறுவனத்தில் இழப்பு ஏற்பட்ட துணை நிறுவனங்களுக்கு 01.01.2007 முதல், 2007ஆம் ஆண்டு திருத்தப்பட்ட ஊதியத்தை அளிக்கும் திட்டத்திற்கு செயலாளர்கள் குழு பரிந்துரை செய்துள்ளதின் அடிப்படையில் பிரதமர் திரு. நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது. இது சிறப்புத் திட்டமாக அறிவிக்கப்பட்டுள்ளது. மற்ற பொதுத்துறை நிறுவனங்களுக்கு இத்திட்டம் பொருந்தாது. இந்திய நிலக்கரி நிறுவனத்தின் மற்ற துணை நிறுவனங்களுக்கு செயல்திறன் இணைந்த ஊதியத்தை தொழிற்சங்கங்களை சாராத மேற்பார்வையாளர்கள், நிர்வாகிகள் ஆகியோருக்கு அளிக்கவும் அமைச்சரவை அனுமதி அளித்துள்ளது. இந்திய நிலக்கரி நிறுவனத்தின் துணை நிறுவனங்கள் பெற்ற லாபத்தை ஒன்றிணைத்து இந்த ஊதியம் வழங்கப்படும். இந்திய நிலக்கரி நிறுவனத்தில் இழப்பு ஏற்பட்ட துணை நிறுவனங்களின் இழப்புகள் சரி செய்யப்பட்டு சில துணை நிறுவனங்களில் இருந்து கிடைத்த பங்குகளில் இருந்து கிடைத்த ஈவுத்தொகையை தவிர்த்து லாபம் மட்டும் கணக்கிடப்படும். ஒவ்வொரு ஆண்டுக்கான லாபத்தொகையில் இருந்து செயல்திறனுடன் இணைந்த ஊதியம் வழங்கப்படும். ஒரு ஆண்டில் கிடைக்கும் லாபம் அடுத்த ஆண்டிற்கு சேர்க்கப்பட மாட்டாது. இதன் மூலம் இந்திய நிலக்கரி நிறுவனத்தில் பணியாற்றும் நிர்வாகிகள் ஓரிடத்தில் இருந்து இன்னொரு இடத்திற்கு மாற்றப்படும் போது சரி சமமான நிலை ஏற்படும். பின்னணி:
இந்தியாவில் மக்கள் போக்குவரத்தை மேம்படுத்துவதற்காக இந்தியா மற்றும் இங்கிலாந்தின் “லண்டனுக்கான போக்குவரத்து” என்ற சட்டமுறை ஆணையத்துக்கும் இடையேயான புரிந்துணர்வு உடன்படிக்கைக்கு மத்திய அமைச்சரவை ஒப்புதல்

பிரதமர் திரு. நரேந்திர மோடியின் தலைமையின் கீழ் நடைபெற்ற மத்திய அமைச்சரவை, இந்தியாவில் பொதுப் போக்குவரத்தை மேம்படுத்துவதற்காக, மத்திய சாலை போக்குவரத்து மற்றும் நெடுஞ்சாலைகள் அமைச்சகம் மற்றும் இங்கிலாந்தின் பெருநகர லண்டன் அதிகார சட்டம் 1999ன் கீழ் ஏற்படுத்தப்பட்ட சட்டமுறை ஆணையமான “லண்டனுக்கான போக்குவரத்து” ஆகியவற்றுக்கு இடையேயான புரிந்துணர்வு உடன்படிக்கையில் கையெழுத்திடவும், செயல்படுத்திடவும் ஒப்புதல் வழங்கியது. நாட்டில் உள்ள ஒட்டுமொத்த பொதுப் போக்குவரத்தை மேம்படுத்தவும், பயணிகளின் சேவைகளை மேம்படுத்தவும் மற்றும் இந்தியாவில் உயர் திறன்மிக்க பேருந்துகளின் பயன்பாட்டை ஊக்குவிக்கவும் இந்த புரிந்துணர்வு உடன்படிக்கை உதவும். மேலும், இந்தியா மற்றும் இங்கிலாந்து இடையேயான இருதரப்பு உறவுகளை மேலும் வலுப்பெறச் செய்யவும், ஊக்கப்படுத்தவும் பெருமளவில் இது உதவும். அனைவருக்குமான ஒருங்கிணைந்த பொதுப் போக்குவரத்தை வலுப்படுத்திட இந்த புரிந்துணர்வு உடன்படிக்கை உதவும். சமுதாயத்தின் ஏழ்மை நிலையில் உள்ள மக்கள், தரமான பொது போக்குவரத்தை அமைப்பை அணுகுவதற்கும் இது உதவும்.
உள்நாட்டிலேயே மருத்துவ உபகரணங்களை தயாரிப்பதை ஊக்குவிக்க அமைச்சரவை ஒப்புதல்

பிரதமர் திரு நரேந்திர மோடி தலைமையில் நடைபெற்ற மத்திய அமைச்சரவை கூட்டத்தில் கீழ்கண்ட திட்டங்களுக்கு ஒப்புதல் அளிக்கப்பட்டது: நான்கு மருத்துவ உபகரண பூங்காக்களில் பொது உட்கட்டமைப்பு வசதிகளுக்காக ரூ 400 கோடி மதிப்பில் மருத்துவ உபகரண பூங்கா ஊக்குவிப்பு திட்டம். உள்நாட்டிலேயே மருத்துவ உபகரணங்களை தயாரிப்பதை ஊக்குவிக்க ரூ3,420 கோடி மதிப்பில் தயாரிப்புச் சார்ந்த ஊக்கத்தொகை திட்டம். மேற்கண்ட திட்டங்களுக்காக வரும் ஐந்தாண்டுகளில், அதாவது 2020-21 முதல் 2024-25 வரை, இந்த தொகை செலவிடப்படும்.
சவூதி தேசிய தினம் – பிரதமர் வாழ்த்து

சவூதி அரேபியாவின் தேசிய தினத்தை முன்னிட்டு அந்நாட்டு மக்களுக்கு பிரதமர் திரு நரேந்திர மோடி தனது வாழ்த்துகளை தெரிவித்து உள்ளார். சவூதி தேசிய தினத்தை முன்னிட்டு சவூதி அரேபியா நாட்டு மக்களுக்கு எனது நல் வாழ்த்துகள் என்று பிரதமர் தனது வாழ்த்து செய்தியில் தெரிவித்து உள்ளார். ••••••
பங்களாதேஷ் பிரதமரின் இந்தியப் பயணத்தின் போது பிரதமர் திரு நரேந்திர மோடி வெளியிட்ட செய்தி அறிக்கையின் தமிழாக்கம்

மேன்மைதங்கிய பிரதமர் ஷேக் ஹசீனா அவர்களே r இருநாடுகளின் மதிப்பிற்குரிய தூதுக்குழு உறுப்பினர்களே. ஊடக நண்பர்களே, வணக்கம், பங்களாதேஷ் பிரதமர் ஷேக் ஹசீனா அவர்களையும் அவருடன் வந்திருக்கும் அவரது தூதுக்குழுவினரையும் முதற்கண் வரவேற்கிறேன். கடந்த ஆண்டு நாம் அனைவரும் இணைந்து பங்களாதேஷின் 50-வது சுதந்திரதினத்தையும், தூதரக உறவுகளின் பொன்விழாவையும், வங்கபந்து ஷேக் முஜிபூர் ரஹ்மானின் நூற்றாண்டு விழாவையும் கொண்டாடினோம். கடந்த ஆண்டு டிசம்பர் 6-ம் தேதி அன்று உலகம் முழுவதும் கொண்டாடிய நட்பு தினத்தையும் நாம் முதல் முதலாக கொண்டாடினோம். இன்று பங்களாதேஷ் பிரதமர் ஷேக் ஹசீனா சுதந்திரதின அமிர்தப் பெருவிழாவில் பங்குகொள்கிறார். மேலும் அடுத்த 25 ஆண்டுகளின் அமிர்தப் பெருவிழாவின் போது, இந்தியா – பங்களாதேஷ் இடையேயான உறவு புதிய உச்சத்தைத் தொடும் என்று நம்புகிறேன். நண்பர்களே, பிரதமர் ஷேக் ஹசீனா அவர்கள் தலைமையில், பங்களாதேஷ் நல்ல முன்னேற்றம் கண்டுள்ளது. கடந்த ஐந்து ஆண்டுகளாக இரு நாடுகளுக்கிடையே ஒவ்வொரு துறையிலும் பரஸ்பரம் ஒத்துழைப்பு அதிகரித்துள்ளது. இன்று பங்களாதேஷ், இந்தியாவின் மிகப்பெரிய பங்குதாரராக மட்டுமின்றி பிராந்தியத்தின் மிகப்பெரிய வர்த்தக பங்குதாரராகவும் விளங்குகிறது. நமது கலாச்சாரம் மற்றும் மக்கள் இடையயான உறவுகளின் நெருக்கமும் சீராக வளர்ச்சியடைந்துள்ளது. மேலும் நானும் பிரதமர் ஷேக் ஹசீனாவும் இன்று இருதரப்பு உறவுகள், பிராந்திய மற்றும் சர்வதேச விஷயங்கள் குறித்து விரிவாக விவாதித்தோம் இரு நாடுகளுக்கிடையேயான வர்த்தக உள்கட்டமைப்பை மேம்படுத்துவதன் மூலம், இருநாடுகளும் மேலும் இணைந்து செயல்படவும், ஒருவருக்கொருவர் ஆதரவளிக்கவும் முடியும். நமது இருதரப்பு வர்த்தகம் வேகமாக வளர்ந்து வருகிறது. இன்று, ஆசியாவிலேயே பங்களாதேஷின் ஏற்றுமதிக்கான மிகப்பெரிய சந்தையாக இந்தியா உள்ளது. இந்த வளர்ச்சியை மேலும் துரிதப்படுத்த, இருநாடுகளுக்கிடையேயான விரிவான பொருளாதார கூட்டு ஒப்பந்தம் குறித்த விவாதங்களை விரைவில் தொடங்குவோம். நமது இளைய தலைமுறையினர் ஆர்வமாக இருக்கும் தகவல் தொழில்நுட்பம், விண்வெளி, அணுசக்தி போன்ற துறைகளில் ஒத்துழைப்பை அதிகரிக்கவும், பருவநிலை மாற்றம் மற்றும் சுந்தரவனக் காடுகளை பாதுகாப்பதற்கும் நாங்கள் தொடர்ந்து ஒத்துழைப்போம். நண்பர்களே தற்போது அனைத்து வளரும் நாடுகளுக்கும் எரிசக்தி விலை உயர்வு சவாலாக உள்ளது. மைத்ரீ அனல் மின் நிலையத்தின் முதல் அலகு இன்று திறக்கப்படுவதால், இனி பங்களாதேஷில் மிகக் குறைந்த விலையில் மின்சார விநியோகம் கிடைக்கும். இரு நாடுகளுக்கு இடையே மின் பரிமாற்றம் தொடர்பான பேச்சுக்கள் நல்ல பலன் அளிக்கும்
பிரதமர் நாட்டு மக்களுக்கு சுதந்திர தின வாழ்த்துகளைத் தெரிவித்தார்

பிரதமர் திரு. நரேந்திர மோடி நாட்டு மக்களுக்கு சுதந்திர தின வாழ்த்துகளைத் தெரிவித்துள்ளார். “स्वतंत्रता दिवस के शुभ अवसर पर सभी देशवासियों को बहुत-बहुत बधाई। जय हिन्द! எனது சக இந்தியர்களுக்கு சுதந்திர தின வாழ்த்துகள். ஜெய் ஹிந்த்! ”, என்று பிரதமர் கூறினார்.
எஸ்டோனியா, பராகுவே மற்றும் டொமினிக் குடியரசு நாடுகளில் இந்திய தூதரகம் அமைக்க மத்திய அமைச்சரவை ஒப்புதல்

பிரதமர் திரு நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில் எஸ்டோனியா, பராகுவே மற்றும் டொமினிக் குடியரசு ஆகிய மூன்று நாடுகளில் இந்திய தூதரகம் அமைப்பதற்கு ஒப்புதல் வழங்கப்பட்டது. செயல்படுத்தும் நடைமுறை: இந்த நாடுகளில் இந்திய தூதரகம் அமைப்பதன் வாயிலாக இந்தியாவின் ஆட்சித் திறன் வலுவடைவதோடு, அரசியல் உறவுமுறையும் மேம்படும்; இருநாடுகளுக்கு இடையில் வர்த்தக உறவு ஏற்படும்; முதலீடுகள் மற்றும் பொருளாதார நடவடிக்கைகள் மேற்கொள்ளப்படும்; இரு நாடுகளின் மக்களிடையேயான தொடர்பு வலுப்பெறும்; இந்தியாவின் அந்நிய கொள்கைகளுக்கு ஆதரவு கிடைக்கும். மேலும் இந்த நாடுகளில் வசிக்கும் இந்திய சமூகத்தினரின் நலமும் இதன்மூலம் பாதுகாக்கப்படும். குறிக்கோள்: நாட்டின் வளர்ச்சி மற்றும் மேம்பாட்டிற்கு நட்பு நாடுகளுடன் இணக்கமான சூழலை அமைப்பதே நமது அந்நிய நாட்டுக் கொள்கையின் முக்கிய குறிக்கோளாகும். நமது கூட்டணி நாடுகளுடனான உறவு முறையை வலுப்படுத்தும் வகையில் தற்போது உலகெங்கிலும் நமது தூதரகங்கள் இயங்குகின்றன. நாட்டின் வளர்ச்சி மற்றும் மேம்பாட்டுக்கு முன்னுரிமை வழங்கும் விதமாகவும், ‘அனைவரின் வளர்ச்சிக்காக அனைவருடனும் இணைவோம்’ என்ற நோக்கத்தை செயல்படுத்தவும் இந்த மூன்று நாடுகளில் தூதரகங்கள் அமைக்கும் முடிவு மேற்கொள்ளப்பட்டுள்ளது. அந்தந்த நாடுகளுடன் இந்தியாவின் பரஸ்பர நல்லிணக்க முயற்சியினால் சரக்கு மற்றும் சேவை ஏற்றுமதி, இந்திய நிறுவனங்களுக்கு அந்த நாடுகளில் சந்தைபடுத்துதலுக்கான வாய்ப்புகள் ஆகியவையும் கிடைக்கும். இதன் மூலம் உள்நாட்டு உற்பத்தி நேயடியாக ஊக்குவிக்கப்பட்டு, தற்சார்பு இந்தியாவை உருவாக்கும் நோக்கத்தில் ஏராளமான வேலைவாய்ப்புகள் உருவாக்கப்படும். மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:https://www.pib.gov.in/PressReleasePage.aspx?PRID=1684621 —–
புதுப்பிக்கப்படக் கூடிய எரிசக்தி தொடர்பாக பிரதமர் கலந்து கொண்ட கூட்டம்

புதுப்பிக்கப்படக் கூடிய எரிசக்தி தொடர்பாக சான் ஜோஸ் நகரில் எரிசக்தி நிறுவனங்களின் தலைமை செயல் அலுவலகர்களும், நிபுணர்களும் கலந்து கொண்ட கூட்டத்தில் பிரதமர் கலந்து கொண்டார். இக்கூட்டத்தில் அமெரிக்க எரிசக்தித் துறை செயலர் டாக்டர் எர்னெஸ்ட் மோனிஸ் அவர்களும், முன்னாள் எரிசக்தித் துறை செயலர் பேராசிரியர் ஸ்டீவன் ச்சு அவர்களும் பங்கேற்றனர். சன் எடிசன் நிறுவனத்தின் தலைமைச் செயல் அலுவலர் அகமது சட்டில்லா, சாஃப்ட் பேங்க் நிறுவனத்தின் தலைமைச் செயல் அலுவலர் நிகேஷ் அரோரா, ப்ளும் எனர்ஜி நிறுவனத்தின் தலைமைச் செயல் அலுவலர் ஜோனாத்தன் வுல்ஃப்ஸன், சோலாஸைம் நிறுவனத்தின் தலைமைச் செயல் அலுவலர் ஜான் டூயர், டிபிஎல் பார்ட்னர்ஸ் நிறுவனத்தின் தலைவர் ஐரா எரன்ப்ரீஸ் ஆகியோர் உள்ளிட்ட எரிசக்தித் துறையில் முதலீடு செய்யும் நிறுவனங்களின் தலைமை செயல் அலுவலர்கள் கலந்து கொண்டனர். ஸ்டான்ஃபோர்டு பல்கலைக்கழகத்தின் பேராசிரியர்கள் அருண் மஜும்தார், ரோஜர் நோல், அஞ்சனி கோச்சார் மற்றும் சாலி பென்சன் ஆகியோர் கலந்து கொண்டனர். தூய்மையான எரிசக்திக்கான உலகத் தலைகராக மாறும் வல்லமையை இந்தியா கொண்டுள்ளது என்று அக்கூட்டத்தில் கருத்து தெரிவிக்கப்ப்டடது. மின்சாரத்தை சேமித்து வைக்கும் கருவிகள் விரைவில் மலிவாகும் காரணத்தால், விலை குறைந்த எரிசக்தி விரைவில் அனைவருக்குமானதாகும் என்று கூறப்பட்டது. குறைந்த விலை எரிசக்தியை உற்பத்தி செய்யும் அனுமதி, மாநிலங்களுக்கும் நகரத்துக்கும் அளிக்கப் பேட வேண்டும் என்று கூறப்பட்டது. தற்போது உள்ள மின் கடத்திகள் 175 ஜிகாவாட் மின்சாரத்தை கடத்துவதற்கு ஏதுவானதாக இல்லை என்பதால், அந்த சக்தியை அதிகரிக்கும் நடவடிக்கை எடுக்கப்பட வேண்டும் என்று கருத்து தெரிவிக்கப்பட்டது. இஸ்ரேல் நாடு தங்களது குடிநீர் தேவையை தனியாரின் பங்கெடுப்போது சீர் செய்தது போல, 175 ஜிகா வாட் மின்சக்தியை உற்பத்தி செய்வதிலும், தனியாரின் பங்களிப்பு அவசியம் என்பது வலியுறுத்தப்பட்டது. தொழில்நுட்பம், ஒருங்கிணைவு, நிதி மற்றும் சட்டதிட்டங்கள் ஆகியவற்றை இந்தியா சரி செய்ய வேண்டும். இந்தியாவின் மின் பகிர்மான நிறுவனங்களின் நிதி நிலைமை கவலை அளிக்கும் வகையில் உள்ளது என்பதும் தெரிவிக்கப்பட்டது. பல்வேறு நிறுவனங்களின் தலைமைச் செயல் அலுவலர்கள் அவர்கள் நிறுவனத்தில் பயன்படுத்தப்படும் புதிய தொழில்நுட்பம் மற்றும் கண்டுபிடிப்புகள் குறித்து தெரிவித்தனர். சூரிய ஒளி மற்றும் காற்றாலை மின்சக்தியோடு இணைந்து, பயோமாஸ் எரிசக்தியும் சுத்தமான எரிசக்தி அளிப்பதற்கு உதவும் என்று தெரிவித்தனர். அந்நிகழ்சியில் கலந்து கொண்டவர்களுக்கு நன்றி தெரிவித்த பிரதமர், 175 ஜிகா வாட் மின்சாரத்தை, சுத்தமான எரிசக்தியாக தயாரிப்பதற்கான இந்தியாவின் உறுதியை தெரிவித்தார். இத்துறையில் முதலீட்டுக்கான பலமான சாத்தியக்கூறுகள் இருப்பதாக தெரிவித்த பிரதமர் 100 சதவிகித அந்நிய நேரடி முதலீடு அனுமதிக்கப்பட்ட ரயில்வேயை உதாணமாக சுட்டிக் காட்டினார். மின் பகிர்மான நிறுவனங்களின் நிதி நிலைமை குறித்து இந்திய அரசு கவனித்து வருவதாகவும் தெரிவித்தார். புதுப்பிக்கப்படக் கூடிய எரிசக்தியில் இந்தியா செலுத்தி வரும் கவனத்தையும், சுட்டிக்காட்டினார் பிரதமர். கொச்சி விமான நிலையம் முழுமையாக சூரிய ஒளியில் இயங்குவதை சுட்டிக்காட்டினார். ஜார்கண்ட் மாநிலத்தில் ஒரு மாவட்ட நீதிமன்றம், முழுமையாக சூரிய ஒளியில் இயங்குவதை சுட்டிக்காட்டிய பிரதமர், குஜராத்தில் ஒரு கால்வாய் மீது அமைக்கப்பட்டுள்ள சோலார் பேனல்கள் குறித்தும் பேசினார். நிலக்கரியை எரிவாயுவாக மாற்றுவது குறித்தும் ஆராய்ச்சிகள் நடைபெற்று வருவதாக பிரதமர் கூறினார். அடுத்த பத்தாண்டுகளுக்குள், புதுப்பிக்கப்படக் கூடிய எரிசக்தியில் ஒரு புரட்சி ஏற்பட உள்ளது என்றும் கூறினார்.
15 ஆவது வெளிநாடு வாழ் இந்தியர்கள் தின மாநாடு- வாரணாசியில் ஜனவரி 22, 2019 பிரதமர் துவக்கி வைப்பார்

உத்தரப்பிரதேசம், வாரணாசியில் நாளை (22.01.2019) நடைபெறவுள்ள 15 ஆவது வெளிநாடு வாழ் இந்தியர்கள் தின மாநாட்டை பிரதமர் திரு நரேந்திர மோடி துவக்கி வைக்கவுள்ளார். முதன்முறையாக இந்த மாநாடு மூன்று நாட்கள் (ஜனவரி 21 முதல் 23 வரை) நடைபெறவுள்ளது. இந்த ஆண்டு புதிய இந்தியாவை உருவாக்குவதில் வெளிநாடு வாழ் இந்தியர்களின் பங்கு என்ற தலைப்பில் இந்த மாநாடு நடைபெறவுள்ளது. வெளிநாடு வாழ் இந்தியர்கள் கும்பமேளா மற்றும் குடியரசுத் தின கொண்டாட்டங்களில் பங்கேற்க வசதியாக ஜனவரி 9 ஆம் தேதி நடைபெறவிருந்த 15 ஆவது வெளிநாடு வாழ் இந்தியர்கள் தின மாநாடு ஜனவரி 21 முதல் 23 வரை நடைபெறவுள்ளது. இந்த மாநாட்டிற்கு பிறகு ஜனவரி 24 ஆம் தேதி பிரயாக்ராஜில் நடைபெற்று வரும் கும்பமேளாவில் பங்கேற்பாளர்கள் கலந்து கொள்ளவுள்ளனர். இதன்பிறகு ஜனவரி 25 ஆம் தேதி தில்லி புறப்படும் பங்கேற்பாளர்கள் ஜனவரி 26, 2019 புதுதில்லியில் நடைபெறவுள்ள குடியரசுத் தின அணிவகுப்பை கண்டுகளிக்கவுள்ளனர். மொரிசீயஸ் நாட்டின் பிரதமர் திரு பிரவீன் ஜக்னாத் இந்த மாநாட்டிற்கு தலைமை தாங்கவுள்ளார். நார்வே நாடாளுமன்ற உறுப்பினர் ஹிமான்சு குலாட்டி இந்நிகழ்ச்சியில் சிறப்பு விருந்தினராகவும், நியூசிலாந்து நாடாளுமன்ற உறுப்பினர் திரு கன்வல்ஜித் சிங் பக்ஷி கவுரவ விருந்தினராகவும் பங்கேற்கவுள்ளனர். இந்த மாநாட்டின் முக்கிய நிகழ்வுகள்- ஜனவரி 21, 2019 – வெளிநாடு வாழ் இந்திய இளைஞர்கள் தினம். புதிய இந்தியாவின் ஒரு அங்கமாக வெளிநாடு வாழ் இந்திய இளைஞர்களுக்கான வாய்ப்பு. ஜனவரி 22, 2019 – மொரிசீயஸ் நாட்டின் பிரதமர் திரு பிரவீன் ஜக்னாத் முன்னிலையில் வெளிநாடு வாழ் இந்தியர்கள் தின மாநாட்டை பிரதமர் துவக்கி வைப்பார். ஜனவரி 23, 2019- நிறைவு விழா மற்றும் வெளிநாடு வாழ் இந்தியர்களுக்கான விருதை குடியரசுத் தலைவர் வழங்குவார். இம்மாநாட்டில் பல்வேறு நிகழ்ச்சிகளுக்கும் ஏற்பாடு செய்யப்பட்டுள்ளன. மாலை நேரங்களில் கலாச்சார நிகழ்ச்சிகளும் நடைபெறவுள்ளன. வெளிநாடு வாழ் இந்தியர்கள் தினம்: மறைந்த முன்னாள் பிரதமர் திரு அடல் பிஹாரி வாஜ்பேயி எடுத்த முடிவின் அடிப்படையில் வெளிநாடு வாழ் இந்தியர்கள் தினம் கொண்டாடப்பட்டு வருகிறது. முதல் வெளிநாடு வாழ் இந்தியர்கள் தினம் ஜனவரி 09, 2003 அன்று புதுதில்லியில் கொண்டாடப்பட்டது. 1915 ஆம் ஆண்டு ஜனவரி மாதம் 9 ஆம் நாள் மகாத்மா காந்தி தென்னாப்பிரிக்காவில் இருந்து இந்தியாவுக்கு திரும்பிய தினம் வெளிநாடு வாழ் இந்தியர்கள் தினமாக கொண்டாடப்படுகிறது. தற்போது இரண்டாண்டுகளுக்கு ஒருமுறை கொண்டாடப்படும் இந்த தினம் வெளிநாடு வாழ் இந்திய சமூகத்தினர் அரசுடனும், தங்களின் பாரம்பரியத்துடனும் இணைவதற்கான ஒரு வாய்ப்பினை அளிக்கிறது. இம்மாநாட்டின் போது இந்தியாவுக்கும் வெளிநாடுகளுக்கும் பல்வேறு துறைகளில் சிறந்த பங்களிப்பை வழங்கும் வெளிநாடு வாழ் இந்தியர்களுக்கு, விருதுகள் வழங்கப்படுகிறது. 2017 ஜனவரி 07 முதல் 09 வரை கர்நாடகாவின் பெங்களூருவில் நடைபெற்ற 14 ஆவது வெளிநாடு வாழ் இந்தியர்கள் தின மாநாட்டை பிரதமர் திரு நரேந்திர மோடி துவக்கி வைத்தார். வெளிநாடு வாழ் இந்தியர்களுடனான உறவை மேம்படுத்துதல் என்ற தலைப்பில் இந்த மாநாடு நடைபெற்றது. இம்மாநாட்டில் பேசிய பிரதமர் திரு மோடி, இந்திய கலாச்சாரம், பண்பாடு மற்றும் மாண்புகளின் தூதுவர்களாக விளங்கும் வெளிநாடு வாழ் இந்தியர்கள், அவர்கள் தங்கள் பங்களிப்புக்கான கௌரவத்தை அடைந்துள்ளனர். வெளிநாடு வாழ் இந்திய சமூகத்தினருடன் தொடர்ந்து தனது உறவை தொய்வின்றி தொடர்வதை அரசு முக்கிய நோக்கமாக கொண்டுள்ளது என்று கூறினார்.
ஸ்ரீ குருநானக் தேவ்ஜியின் 550ஆவது பிறந்தநாள் கொண்டாட்டத்திற்கு அமைச்சரவை ஒப்புதல்

பிரதமர் திரு நரேந்திர மோடி தலைமையில் இன்று கூடிய மத்திய அமைச்சரவைக் கூட்டத்தில், அடுத்த ஆண்டு நடைபெறவுள்ள ஸ்ரீ குருநானக் தேவ்ஜியின் 550ஆவது பிறந்தநாளை, நாடு முழுவதும், உலகெங்கும் மிக பிரம்மாண்டமான அளவில் மாநில அரசுகள் மற்றும் வெளிநாடுகளில் உள்ள இந்திய தூதரகங்களின் ஒத்துழைப்புடன் கொண்டாடுவதற்கான தீர்மானம் நிறைவேற்றப்பட்டது. குருநானக் தேவ்ஜியின் அன்பு, அமைதி, சமத்துவம் மற்றும் சகோதரத்துவத்திற்கான போதனைகள் என்றென்றும் பலன் தரக்கூடியதாகும். அமைச்சரவைக் கூட்டத்தில் எடுக்கப்பட்ட முக்கிய முடிவுகள் பின்வருமாறு: கர்தார்பூர் சாஹிப் தாழ்வாரத்தின் கட்டுமானம் மற்றும் மேம்பாட்டுக்கு ஒப்புதல்: பாகிஸ்தானில் உள்ள ரவி நதிக்கரையோரமாக உள்ள குருத்வாரா தர்பார் சாஹிப் கர்தார்பூருக்கு இந்தியாவிலிருந்து பக்தர்கள் சென்று வருவதற்கு வசதியாக கர்தார்பூர் தாழ்வாரம், குர்தாஸ்பூர் மாவட்டத்தில் தேரா பாபா நானக்-கிலிருந்து சர்வதேச எல்லை வரையும் மேம்படுத்தப்படவுள்ளது. ஸ்ரீ குரு நானக் தேவ்ஜியின் வாழ்க்கையுடன் தொடர்புடைய வரலாற்று நகரமான சுல்தான்பூர் லோதியை மேம்படுத்தவும், சமயங்களுக்கிடையே நல்லிணக்கத்தை உருவாக்குவதற்கான மையத்தை ஏற்படுத்தவும், வெளிநாட்டு பல்கலைக்கழகங்களில் ஸ்ரீ குருநானக் தேவ்ஜியின் போதனைகளைப் பரப்புவதற்கு அவரது பெயரில் இருக்கைகளை ஏற்படுத்தவும் முடிவு செய்யப்பட்டுள்ளது. மேலும் குருநானக் தேவ்ஜியின் நினைவாக நாணயம் மற்றும் அஞ்சல் தலைகளை மத்திய அரசு வெளியிடவும் தீர்மானம். நாடு முழுவதும் சமய நிகழ்வுகள் நடத்தவும், ரயில்வே அமைச்சகம் ஸ்ரீ குருநானக் தேவ்ஜி தொடர்புடைய பல்வேறு புனித தலங்களுக்கு செல்லும் வகையில் சிறப்பு ரயிலை இயக்கும் ஏற்பாட்டுக்கும் அமைச்சரவை ஒப்புதல் அளித்துள்ளது.
சிறுத்தைகளின் எண்ணிக்கை அதிகரித்திருப்பதற்கு பிரதமர் மகிழ்ச்சி

இந்தியாவில் சிறுத்தைகளின் எண்ணிக்கை அதிகரித்திருப்பதற்கு பிரதமர் திரு நரேந்திர மோடி மகிழ்ச்சியைத் தெரிவித்துக் கொண்டதுடன், விலங்குகளின் பாதுகாப்பில் ஈடுபட்டுள்ள அனைவருக்கும் வாழ்த்து தெரிவித்துள்ளார். இதுதொடர்பாக அவர் வெளியிட்டுள்ள சுட்டுரையில், “மிகச் சிறப்பான செய்தி! சிங்கங்கள் மற்றும் புலிகளைத் தொடர்ந்து சிறுத்தைகளின் எண்ணிக்கையும் உயர்ந்துள்ளது. விலங்குகளைப் பாதுகாக்கும் நடவடிக்கைகளில் ஈடுபட்டு வரும் அனைவருக்கும் வாழ்த்துகள். இந்த நடவடிக்கைகளை நாம் தொடர்வதுடன், பாதுகாப்பான இடங்களில் விலங்குகள் வாழ்வதையும் நாம் உறுதி செய்ய வேண்டும்”, என்று தெரிவித்துள்ளார்.